|  |  |  |
| --- | --- | --- |
| REPUBLICA MOLDOVA  **CONSILIUL RAIONAL HÎNCEŞTI**  MD-3400, mun. Hînceşti, str. M. Hîncu, 126  tel. (269) 2-20-48, fax (269) 2-23-02,  E-mail: consiliul@hincesti.md |  | РЕСПУБЛИКА МОЛДОВА  **РАЙОHНЫЙ СОВЕТ ХЫНЧЕШТЬ**  МД-3400, мун. Хынчешть, ул. М.Хынку, 126  тел. (269) 2-20-48, факс (269) 2-23-02,  E-mail: consiliul@hincesti.md |

**D E C I Z I E PROIECT**

**mun. Hînceşti**

**din \_\_\_\_\_\_\_\_\_ 2019 nr. \_\_/\_\_**

**Cu privire la instituirea Comisiei raionale**

**pentru protecția drepturilor omului**

În conformitate cu prevederile Hotărârii Parlamentului nr. 89/2018 cu privire la aprobarea Planului naţional de acţiuni în domeniul drepturilor omului pentru anii 2018–2022, precum și ale Hotărîrii Guvernului nr.65/2019 cu privire la Consiliul Național pentru drepturile omului și în scopul asigurării unui mecanism eficient de elaborare și evaluare a documentelor de politici în domeniul drepturilor omului, implementării eficiente a tratatelor internaţionale din domeniul drepturilor omului la care Republica Moldova este parte, precum şi al monitorizării respectării angajamentelor asumate, în temeiul art.43 alin.(2) şi art.46 alin.(1) din Legea nr.436/2006 privind administrația publică locală, Consiliul raional Hîncești **DECIDE:**

1. Se instituie, Comisia raională pentru protecția drepturilor omului;
2. Se aprobă:  
   1) Componența Comisiei raionale pentru protecția drepturilor omului, conform anexei nr. 1;  
   2) Regulamentul Comisiei raionale pentru protecția drepturilor omului, conform anexei nr. 2
3. Se desemnează în calitate de coordonator în domeniul drepturilor omului, dl/dna\_\_\_\_\_\_\_\_\_\_\_\_\_
4. Se stabilește că Coordonatorul în domeniul drepturilor omului va activa în baza Regulamentului privind activitatea coordonatorului în domeniul drepturilor omului, aprobat prin Hotărîrii Guvernului nr.65/2019 cu privire la Consiliul Național pentru drepturile omului

**Preşedintele şedinţei: \_\_\_\_\_\_\_\_\_\_\_\_\_\_\_\_\_\_**

Contrasemnează:

# **Secretarul Consiliului Raional Hîncești Elena MORARU TOMA**

Inițiat: \_\_\_\_\_\_\_\_\_\_\_\_\_\_\_\_\_Ghenadie Buza, Președintele raionului Hîncești

Coordonat: \_\_\_\_\_\_\_\_\_\_\_\_\_Vera Patrașcu, vicepreședintele raionului Hîncești

Elaborat/contrasemnat: \_\_\_ \_\_\_\_\_\_\_\_\_\_\_\_Elena Moraru Toma, Secretarul Consiliului Raional Hîncești

Avizat: \_\_\_\_\_\_\_\_\_\_\_\_\_ Sergiu Pascal, specialist principal (jurist) Aparatul Preşedintelui

**Anexa nr. 1  
La Decizia Consiliului Raional Hîncești**

**nr. \_\_\_\_\_\_\_\_\_\_ din \_\_\_\_\_\_2019**

**COMPONENȚA   
Comisiei raionale pentru protecția drepturilor omului**

  Președintele raionului Hîncești, președintele comisiei  
    Vicepreședintele raionului Hîncești în domeniul social, vicepreședintele comisiei

    Vicepreședintele raionului Hîncești

    Președintele Comisiei consultative de specialitate pentru sănătate şi protecție socială

Secretarul Consiliului raional Hîncești

Șeful Direcției Generale Finanțe

    Șeful Direcției Asistență Socială și Protecția Familiei Hîncești, secretarul comisiei

Șeful Inspectoratului de Poliție Hîncești      
    Șeful Direcției de Învățământ Hîncești  
    Șeful IMSP Centrul de Sănătate Hîncești  
    Șeful Biroului de Probațiune Hîncești

Șeful Agenției Servicii Publice, Filiala Hîncești  
   Reprezentanți ai societății civile

**Anexa nr.1**

**La Decizia Consiliului Raional Hîncești**

**nr. \_\_\_\_\_\_\_\_\_\_ din \_\_\_\_\_\_2019**

**REGULAMENT  
cu privire la activitatea Comisiei raionale pentru protecția drepturilor omului  
Capitolul I  
Dispoziții generale**

1. Regulamentul cu privire la activitatea Comisiei raionale pentru protecția drepturilor omului (în continuare - Regulament) reglementează modul de organizare a Comisiei, procedura de formare şi modul de funcţionare a acesteia.
2. Comisia raională pentru protecția drepturilor omului este un organ permanent, fără statut de persoană juridică, instituit în fiecare unitate administrativ-teritorială de nivelul al doilea.
3. Comisia raională pentru protecția drepturilor omului funcționează în temeiul Convenției  Nr. 1950 din  04.11.1950 pentru apărarea drepturilor omului și a libertăților fundamentale, precum şi al prezentului Regulament, Hotărârii Parlamentului nr. 89/2018 cu privire la aprobarea Planului național de acțiuni în domeniul drepturilor omului pentru anii 2018–2022, Hotărârii Guvernului nr.65/2019 cu privire la Consiliul Național pentru drepturile omului;
4. În activitatea sa, Comisia raională pentru protecția drepturilor omului se călăuzește de principiile voluntariatului, independenței, egalității, legalității şi umanismului.

**Capitolul II  
Atribuțiile Comisiei raionale pentru protecția drepturilor omului**

5. Atribuțiile Comisiei raionale pentru protecția drepturilor omului sunt:  
    1) implementarea documentelor de politici naţionale de protecţie a drepturilor omului;  
    2) elaborarea planurilor și programelor locale privind aplicarea documentelor de politici naționale în domeniul protecției drepturilor omului la nivel local;  
    3) monitorizarea respectării drepturilor omului la nivel local;  
    4) elaborarea rapoartelor semestriale privind respectarea drepturilor omului la nivel local și remiterea acestora Secretariatului permanent.

5)să respecte integritatea informaţiei primite în cadrul exercitării atribuțiilor, precum şi a confidenţialităţii informaţiei privind identitatea persoanelor care au furnizat-o;  
    6) să colaboreze cu mijloacele de informare în masă, precum şi cu asociațiile obștești care activează în domeniul protecției drepturilor omului atât în țară, cât şi peste hotare.

**Capitolul III  
Modul de funcţionare a Comisiei raionale pentru protecția drepturilor omului**

6. Comisiei raionale pentru protecția drepturilor omului îşi desfăşoară activitatea în cadrul şedinţelor.  
 7. Ședințele Comisiei raionale pentru protecția drepturilor omului se convoacă de către Președintele comisiei.  
 8. Responsabil pentru activitatea Comisiei de monitorizare este preşedintele acesteia, care exercită următoarele atribuţii:  
    a) reprezintă Comisia raională pentru protecția drepturilor în relaţiile cu persoanele fizice şi juridice;  
    b) elaborează şi propune agenda de lucru pentru şedinţele Comisiei raionale pentru protecția drepturilor;  
    c) convoacă şi prezidează şedinţele Comisiei raionale pentru protecția drepturilor;  
    g) semnează deciziile Comisiei raionale pentru protecția drepturilor;  
 9. În absenţa preşedintelui Comisiei raionale pentru protecția drepturilor omului, atribuţiile acestuia sînt exercitate de vicepreşedintele responsabil de domeniul social.  
  10 . Secretarul comisiei, exercită următoarele atribuţii:  
    a) organizează şi asigură buna desfăşurare a şedinţelor Comisiei raionale pentru protecția drepturilor omului;  
    b) întocmeşte procesele-verbale ale şedinţelor;  
    c) înregistrează corespondenţa Comisiei raionale pentru protecția drepturilor omului;  
    e) asigură evidenţa şi păstrarea corespunzătoare a corespondenţei;  
    f) elaborează şi asigură publicarea rapoartelor despre activitatea Comisiei raionale pentru protecția drepturilor omului pe pagină web şi în mass-media.  
    21. Comisia raională pentru protecția drepturilor omului se convoacă în şedinţe cel puţin o dată în trimestru.  
    22. Şedinţele sînt deliberative dacă la ele participă majoritatea membrilor Comisiei raionale pentru protecția drepturilor omului.  
    23. Şedinţele Comisiei raionale pentru protecția drepturilor omului pot fi publice sau închise. Şedinţele închise au loc doar în cazul necesităţii de a preveni divulgarea datelor cu caracter personal, a unor informaţii care se referă la viaţa privată, vizează onoarea, demnitatea ori în virtutea altor circumstanţe care ar putea prejudicia interesele persoanelor aflate în detenţie, ordinea publică sau moralitatea, precum şi a altor informaţii a căror divulgare este interzisă prin lege.  
    24. În termen de 7 zile lucrătoare din data cînd a avut loc ședința, secretarul comisiei întocmeşte procesul-verbal.  
    25. Procesul-verbal al şedinţei Comisiei raionale pentru protecția drepturilor omului conţine:  
    a) ordinea de zi, data, ora şi locul desfăşurării şedinţei Comisiei raionale pentru protecția drepturilor omului;  
    b) date despre persoanele care participă, despre membrii care lipsesc şi despre  persoanele invitate, dar care nu s-au prezentat la şedinţa Comisiei raionale pentru protecția drepturilor omului;  
    c) discursurile persoanelor care participă la şedinţe;  
    d) deciziile aprobate de Comisia raională pentru protecția drepturilor omului;  
    e) opiniile separate ale membrilor Comisiei raionale pentru protecția drepturilor omului;  
    f) altă informaţie relevantă.  
    26. Procesul-verbal al şedinţei Comisiei raionale pentru protecția drepturilor omului se semnează de preşedintele şedinţei şi secretarul comisie care l-a întocmit şi se înregistrează în ordinea cronologică pentru un an calendaristic.  
    27. Membrii Comisiei raionale pentru protecția drepturilor omului îşi exercită atribuţiile în bază de voluntariat, fără acordarea unei remunerări.  
    28. Membrii Comisiei raionale pentru protecția drepturilor omului sînt obligaţi:  
    a) să fie corecţi şi amabili în relaţiile cu angajaţii instituţiilor de detenţie vizitate, cu persoanele deţinute în aceste instituţii, precum şi cu alte persoane;  
    b) să nu divulge informaţiile confidenţiale, precum şi datele cu caracter personal, care le-au fost comunicate în cadrul exercitării atribuţiilor, decît cu consimţămîntul  persoanei la care acestea se referă;  
    c) să întocmească rapoarte privind respectarea drepturilor omului în instituţiile monitorizate şi să le prezinte Comisiei raionale pentru protecția drepturilor omului.  
   29. Raportul generalizat se întocmeşte de către Comisia raională pentru protecția drepturilor omului, anual, până la 20 ianuarie.

**NOTA INFORMATIVĂ**

**la proiectul Deciziei ,, Cu privire la instituirea Comisiei raionale**

**pentru protecția drepturilor omului,,**

|  |
| --- |
| **1. Cauzele care au condiționat elaborarea proiectului, inițiatorii şi autorii proiectului** |
| Elaborarea proiectului de decizie ,, Cu privire la instituirea Comisiei raionale pentru protecția drepturilor omului,, reiese din Circulara Cancelariei de Stat a Republicii Moldova nr.02/1-3/08 din 20.02.2019  Inițiatorul şi autorul proiectului de decizie este vicepreședintele raionului responsabil de domeniul social și Secretarul consiliului Raional . |
| **2. Modul de reglementare a problemelor abordate în proiect de cadru normativ în vigoare** |
| Elaborarea prezentului proiect de decizie este reglementat de prevederile prevederile Hotărârii Parlamentului nr. 89/2018 cu privire la aprobarea Planului naţional de acţiuni în domeniul drepturilor omului pentru anii 2018–2022, precum și ale Hotărîrii Guvernului nr.65/2019 cu privire la Consiliul Național pentru drepturile omului |
| **3. Scopul şi obiectivele proiectului** |
| Proiectul de Decizie urmărește scopul stabilirii cadrului general legal privind activitatea Comisiei raionale pentru protecția drepturilor omului și numirea coordonatorului de domeniul protecția drepturilor omului |
| **4. Estimarea riscurilor legate de implementarea acestui proiect** |
| Riscuri estimate nu sunt . |
| **6. Modul de incorporare a proiectului în sistemul actelor normative în vigoare, actele normative care trebuie elaborate sau modificate după adoptarea proiectului** |
| Proiectul de decizie nr. \_\_ din \_\_\_, 2019, ,, Cu privire la instituirea Comisiei raionale pentru protecția drepturilor omului,, nu contravine actelor normative în vigoare și nu necesită abrogarea unor acte administrative sau decizii aprobate de Consiliul Raional Hîncești |

**Secretarul Consiliului Raional Hîncești Elena MORARU TOMA**